b'\n_START_ARTICLE_\nTvor jazavci\n_START_SECTION_\nObilje\xc5\xbeja\n_START_PARAGRAPH_\nTvor jazavci od drugih se jazavaca razlikuju po svom vitkom, duguljastom tijelu i bujnom repom, iako su udovi, kao u ostalih jazavaca, kratki i zbijeni. Boja njihova krzna varira do sive do tamnosme\xc4\x91e, dok je trbuh u pravilu svijetliji. Karakteriziraju ih crnobijele oznake lica. Duljina tijela me\xc4\x91u vrstama varira od 33 do 43 centimetra, duljina repa od 15 do 23 centimetra, a te\xc5\xbeina izme\xc4\x91u 1 do 3 kilograma._NEWLINE_U pravilu su no\xc4\x87ne \xc5\xbeivotinje. Tijekom dana povla\xc4\x8de se u jazbine preuzete od drugih \xc5\xbeivotinja. Tokom no\xc4\x87i, odlaze u potragu za hranom, penju\xc4\x87i se pritom i na drve\xc4\x87e. Njihovo dru\xc5\xa1tveno pona\xc5\xa1anje nije poznato, no pretpostavlja se kako \xc5\xbeive samotnja\xc4\x8dkim \xc5\xbeivotom._NEWLINE_U njihovu prehranu ubrajaju se manji kralje\xc5\xa1njaci (\xc5\xbeabe, gu\xc5\xa1teri), kukci, crvi, kao i vo\xc4\x87e i drugi jestivi dijelovi biljaka.'